Projekts

**“Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts **„Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi”** (turpmāk – MK noteikumu projekts) izstrādāts atbilstoši *Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 1.decembra noteikumu Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” (turpmāk - 3.2.1.2.pasākums) īstenošanas noteikumi” (turpmāk – MK noteikumi Nr.678) 9.punktā ir norādīts 3.2.1.2.pasākumam plānotais kopējais attiecināmais finansējums - 60 944 588 *euro* unprojekta iesniegumos pasākumu īstenošanai kopējo attiecināmo finansējumu plāno ne vairāk kā 57 227 153 euro apmērā*.* 2016.gadā 3.2.1.2.pasākuma ietvaros sadarbības iestāde ir noslēgusi 2 vienošanās ar finansējuma saņēmēju (Latvijas Investīciju un attīstības aģentūru) par projektu “*Starptautiskās konkurētspējas veicināšana*” ar identifikācijas Nr. 3.2.1.2/16/I/001 par 36 268 775 *euro* un projektu “*Latvijas starptautiskās konkurētspējas veicināšana tūrismā”* ar identifikācijas Nr. 3.2.1.2/16/I/002 par 20 958 378 *euro* īstenošanu. Kopš 2016.gada marta ir uzsākta atbalsta sniegšana 3.2.1.2.pasākuma mērķa grupai un gala labuma guvējiem - komersantiem, kooperatīvajām sabiedrībām (tai skaitā lauksaimniecības pakalpojumu kooperatīvajām sabiedrība vai atbilstīgām lauksaimniecības pakalpojumu kooperatīvajām sabiedrībām), zemnieku vai zvejnieku saimniecībām, individuāliem uzņēmumiem, biedrībām, nodibinājumiem, kuri atbilst sīko (mikro), mazo un vidējo saimnieciskās darbības subjektu (komercsabiedrību) statusam, saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 1.pielikumu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk - Regula Nr.651/2014) un ostu pārvaldēm, pašvaldībām, plānošanas reģioniem (projektos, kas neietver saimnieciskas darbības). Līdz 2017.gada 1.aprīlim atbalstu ir saņēmis vairāk nekā 421 komersants, un vairāk nekā 288 komersanti ir saņēmuši atbalstu, kas ir granti. Nefinansiālu atbalstu ir saņēmuši vairāk nekā 193 komersanti. Sasniedzamais iznākuma rādītājs – komersantu skaits, kuri saņem atbalstu - 555 komersanti, ir jāsasniedz līdz 2018.gada 31.decembrim. Ņemot vērā rādītāja izpildes tempus, rādītājs var tikt sasniegts jau 2017.gadā. Finansējuma saņēmējs ir noslēdzis 1188 līgumus par atbalsta sniegšanu 3.2.1.2.pasākuma ietvaros ar pasākuma mērķa grupas subjektiem, atbalstāmo darbību ietvaros noorganizējis vairāk nekā 320 pasākumus, sniedzis 2400 konsultācijas, nodrošinājis atbalstu 18 komersantiem to ražotņu un produktu atbilstības novērtēšanai, ir īstenojis 2 tūrisma mārketinga un reklāmas kampaņas, 21 žurnālistu, emuāristu vizīti, 20 Latvijas tūrisma publicitātes pasākumus, 14 ārvalstu tūristu piesaistes pasākumus Latvijas novados un 8 specializētos darījumu tūrisma piesaistes pasākumus Latvijai, kā arī citus mērķa grupas atbalsta pasākumus.Atbilstoši 3.2.1.2.pasākuma iznākumu rādītāju vērtībām un sasniegtajiem darbības rezultātiem secināms, ka uzraudzības rādītāju izpilde norit sekmīgi. Ministru kabineta 2016.gada 12.aprīļa noteikumu Nr.227 “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” (turpmāk – 3.1.1.5.pasākums) īstenošanas noteikumi” 5.punktā ir norādīts 3.1.1.5.pasākuma ietvaros plānotais Eiropas Reģionālā attīstības fonda finansējums (turpmāk – ERAF) – 24 855 *142 euro*, pieejamais ERAF finansējums, ņemot vērā snieguma rezervi, ir 23 339 097*euro*.3.1.1.5.pasākuma ietvaros atklāta projektu iesniegumu atlasē sadarbības iestādē ir apstiprināmi projektu iesniegumi par kopējo ERAF finansējuma summu 23 597 834 *euro*, līdz ar to nepietiek ERAF finansējums līgumu slēgšanai ar finansējuma saņēmējiem par projektu īstenošanu 258 738 *euro* apmērā.Ņemot vērā iepriekš minēto, Ekonomikas ministrija ierosina pārdalīt finansējumu 275 545 *euro* (tai skaitā snieguma rezervi 16 807 *euro*) apmērā no 3.2.1.2.pasākuma uz 3.1.1.5.pasākumu. Tādējādi notiks pārdale starp diviem SAM pasākumiem, kuri mērķēti uz atbalstu komersantiem, kuri atbilst sīko (mikro), mazo un vidējo uzņēmumu (turpmāk – MVU) statusam saskaņā ar Regulas Nr. [651/2014](http://eur-lex.europa.eu/eli/reg/2014/651/oj/?locale=LV)1. pielikumu. Finansējuma saņēmējam un MVU finansējuma pārdale neradīs negatīvas sekas.Finansējuma pārdale no 3.2.1.2.pasākuma uz 3.1.1.5.pasākumu neietekmēs finansējuma mērķi un MVU mērķu sasniegšanu pat tad, ja pēc 2019.gada 1.janvāra netiks pieņemts lēmums par snieguma rezerves izpildi 3.1.1.5.pasākuma ietvaros un nebūs iespējams izmatot pieejamo snieguma rezerves apjomu un finansējumu pārdalīt 3.2.1.2.pasākuma īstenošanai. Ekonomikas ministrijas ierosinātās izmaiņas neietekmēs 3.2.1.2.pasākuma mērķa grupu un gala labuma guvējus.Ņemot vērā 3.2.1.2.pasākuma uzraudzības rādītāju un sasniegto darbību rezultātu progresu, veicot finansējuma pārdali, nav jāsamazina 3.2.1.2.pasākuma uzraudzības rādītāju vērtības. Toties būs nepieciešami grozījumi projektā “Starptautiskās konkurētspējas veicināšana” ar identifikācijas Nr. 3.2.1.2/16/I/001.Līdz ar to ir nepieciešams MK noteikumu Nr.678 9. punktā un 9.1.apakšpunktā precizēt finansējumu atbilstoši MK noteikumu projektam.Vienlaikus ar augstāk minētajiem grozījumiem ir nepieciešams grozīt MK noteikumu Nr.678 7.punktā ietverto līdz 2018.gada 31.decembrim sasniedzamo finanšu rādītāju – sertificētie izdevumi, atbilstoši darbības programmas “Izaugsme un nodarbinātība” 1. pielikumā ietvertajai informācijai attiecībā uz tematisko mērķu snieguma ietvara mērķiem 2018.gadā attiecībā uz 2018. gadā sasniedzamajiem finanšu rādītājiem atbilstoši sākotnēji plānotajai vērtībai. Tādējādi tiks novērsts risks, ka netiks nodrošināta konkrētu specifisko atbalsta mērķu proporcionālais ieguldījums tematiskā mērķa finanšu rādītājā, jeb netiks nodrošināta mērķa sasniegšana. Līdz ar to ir nepieciešams grozīt arī MK noteikumu Nr.678 7.2.apakšpunktu. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” esošo mērķa grupu - komersantus, kooperatīvās sabiedrības (tai skaitā lauksaimniecības pakalpojumu kooperatīvā sabiedrība vai atbilstīga lauksaimniecības pakalpojumu kooperatīvā sabiedrība), zemnieku vai zvejnieku saimniecības, individuālos uzņēmumus, biedrības, nodibinājumi, kuri atbilst sīko (mikro), mazo un vidējo saimnieciskās darbības subjektu (komercsabiedrību) statusam, saskaņā ar Regulas Nr.651/20141.pielikumu un ostu pārvaldes, pašvaldības, plānošanas reģionus (projektos, kas neietver saimnieciskas darbības).  |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts nepalielina administratīvo slogu |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Cita informācija | Nav |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts ir saistīts ar Ekonomikas ministrijas sagatavoto Ministru kabineta noteikumu projektu *“Grozījums Ministru kabineta 2016.gada 12.aprīļa noteikumos Nr.227 “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi”*, kurš tiek virzīts uz Ministru kabinetu vienlaicīgi ar MK noteikumu projektu. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildē ir iesaistīta Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija |
| 3. | Cita informācija | Nav |

**Anotācijas III, V un VI sadaļa – projekts šīs jomas neskar.**

Ministru prezidenta biedrs,

ekonomikas ministrs A. Ašeradens

Vīza:

Ekonomikas ministrijas valsts sekretārs J. Stinka

19.04.2017 11:21

1157

L.Jenerte

Tel.: 67013059

e-pasts: Liene.Jenerte@em.gov.lv